Futur prvi

**Prepiši zadane rečenice u futuru prvome.**

a) Čitam knjigu za lektiru u svojoj sobi. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Sutra idem u kino. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Marko je bio najbolji na utrci. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

d) Profesorica je donijela ispravljene ispite. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Podcrtaj ili izdvoji u bilježnicu glagole u futuru prvom u zadanome tekstu. Nemoj prepisivati tekst u bilježnicu!**

Hoće li u budućnosti automobili letjeti? Hoće li biti lijeka za sve bolesti današnjice? Forum za budućnost, čiji je osnivač **Jonathon Porrit,** napravio je videoanimaciju kako bi život mogao izgledati **2050. godine.**

Prema Porritu, svi bi u poslovnom svijetu trebali biti uzbuđeni zbog onoga što nosi budućnost. Godine 2050. više nećemo biti ovisni o **fosilnim gorivima**, a bit ćemo okrenuti, između ostalog, nanotehnologiji, novim materijalima i novim načinima proizvodnje.

Godine 2050. bit će drukčija i **ekonomija** kakvu danas poznajemo. Neće postojati novčane valute kakve imamo danas, transakcije će se obavljati isključivo elektroničkim putem, radni tjedan imat će **27** sati i neće biti prekovremenog rada, a veći naglasak bit će na volonterskom radu.

Stvari će biti drukčije i kad je prijevoz u pitanju. Prema Porritu, ljudima više neće biti važno da posjeduju vlastiti automobil. Ljudi koji žive u gradu više će hodati, voziti se biciklima i koristiti se javnim prijevozom. Promjena će biti i u zračnom prijevozu.

Danas se većina energetike temelji na nafti, ugljenu i plinu. Godine 2050. **odmaknut ćemo se od fosilnih goriva**, a rabit ćemo vjetar, morske valove, solarnu i geotermalnu energiju. Nove tehnologije imat će utjecaja i na zdravstvo i liječenje ljudi zbog čega ćemo 2050. biti zdraviji nego sada. Na svijetu će, procjenjuju, te godine biti **devet milijardi ljudi.**

 Večernji list, *Zanimljivosti,* 6. 3. 2014.